APL. “Manchester Siti” kambek qurboniga aylandi

Futbol bo‘yicha Angliya Premyer Ligasining 37-turidan o‘rin olgan o‘yinda “Manchester Siti” 18-may, seshanba kuni “Brayton” bilan to‘qnash keldi.

Umumiy hisobda 5 ta gol urilgan o‘yinda “Manchester Siti” kutilmaganda mag‘lubiyatga uchradi. “Siti” dastlab Ilkay Gundo‘g‘on va Fill Fodenning gollari evaziga oldinga chiqib olgandi. Ammo keyinchalik “Brayton” ketma-ket 3 ta gol urib, “shaharliklar”dan g‘alabani tortib olgan holda kambek amalga oshirdi.
“Brayton” — “Manchester Siti” o‘yinida urilgan gollarni bu yerda ko‘rish mumkin — video.
“Manchester Siti” muddatdan oldin chempionlik masalasini hal qilgan bo‘lsa, hisobida 41 ochko bo‘lgan “Brayton” ushbu g‘alabadan keyin 15-o‘ringa ko‘tarildi.
APL
37-tur bahsi
18-may, seshanba
Gollar: 0:1 – 2 Gundo‘g‘on, 0:2 – 48 Foden, 1:2 – 50 Trossard, 2:2 – 72 Uebster, 3:2 – 76 Bern.
“Brayton”: Sanches, Uayt, Bern, Uebster, Gross, Mak Allister, Bissuma, Alsate (Zekiri, 65), Moder, Jahonbaxsh (Lallana, 49), Uelbek (Trossard, 29).
“Manchester Siti”: Ederson, Joau Kanselu, Stounz, Ruben Diash, Zinchenko, Foden, Gundo‘g‘on (Fernandinyo, 56), Ferran Torres (Erik Garsiya, 15), Bernardu Silva (Gabriel Jezus, 77), Marez, Rodri.
Ogohlantirishlar: Jahonbaxsh (27), Bernardu Silva (73), Rodri (79), Fernandinyo (82), Uebster (90), Sanches (90).
Chetlatish: Joau Kanselu (10).